recursal/SuperWikiNEXT-32B huggingface dataset:
**Sekolah Kebangsaan Membulu** atau nama ringkasnya *SK Membulu*, merupakan sebuah Sekolah kebangsaan yang terletak di Peti Surat Bil 240.

Pada 2009, Sekolah Kebangsaan Membulu memiliki 170 pelajar lelaki dan 134 pelajar perempuan, menjadikan jumlah keseluruhan murid seramai 304 orang. Ia mempunyai seramai 26 orang guru.2009

Sejarah SK Membulu
------------------

Para penduduk daripada empat buah kampung, iaitu Kg Mempulut, Kg Kuala Punteh, Kg Membulu dan Kg Tigasa telah mengadakan mesyuarat untuk memohon dan memilih tempat tapak sekolah.

  

Mesyuarat telah dipengerusikan oleh En. Sikang Sumboh iaitu Ketua Kampung Mempulut. Para penduduk telah sebulat suara bersetuju bahawa sekolah akan didirikan di Kampung Membulu berdasarkan kedudukannya adalah di pertengahan empat buah kampung tersebut.

Selepas permohonan diluluskan oleh kerajaan, maka masyarakat setempat telah bergotong royong membersihkan tapak sekolah. Sekolah S. K. Membulu telah didirikan pada tahun 1971 dan dirasmikan oleh Dr.Haji Isa Ramli, J.S.M pada 13.09.1986 (Sabtu) bersamaan dengan 9 hb Muharam 1407.

  

Di peringkat awal, sekolah ini mempunyai sebuah bangunan sekolah dan sebuah rumah guru. Jumlah muridnya hanya 69 orang  dengan 5 orang guru. Nama sekolah, iaitu S. K. Membulu diambil sempena nama Kampung Membulu.

Menurut cerita orang tua-tua, pada masa dahulu, beberapa orang pemburu membawa anjing ganas untuk berburu. Pada suatu ketika para pemburu serta anjing-anjing mereka telah menemui seekor "Tembadau". Semua anjing para pemburu tadi menyalak "Tembadau" tersebut. Dengan bersenjatakan  lembing yang diperbuat daripada "sumbiling" atau bamboo. "Tembadau"  tersebut telah mati direjam. Lembing yang digunakan itu telah dipacak di tempat "Tembadau" itu mati. Kemudian harinya, lembing yang dipacak itu telah  bertumbuh menjadi  pohon bambu. Dalam bahasa murut, bambu itu dipanggil  "bulu". Dengan tokok tambah, maka perkataan "bulu"  bertukar menjadi "Membulu" sehingga ke hari ini dan dijadikan nama kampung.

Pencapaian
----------

Alamat
------

Sekolah Kebangsaan Membulu
Peti Surat Bil 240
89007, Keningau
Sabah, Malaysia
Telefon = 6087721501
Fax = TIADA

Pautan luar
-----------

*
**Sekolah Kebangsaan Sri Pulai Perdana** atau nama ringkasnya *SKSPP*, merupakan sekolah kebangsaan yang terletak di negeri Johor. Sekolah Kebangsaan Sri Pulai Perdana terletak kira-kira 22 km dari Bandaraya Johor Bahru dan kira-kira 24 km dari Bandar Kulai. Sekolah ini di bawah pentadbiran Pejabat Pelajaran Daerah Kulai. Kedudukan sekolah ini terletak di dalam Mukim Pulai. Tapak keseluruhan sekolah ini ialah seluas 24280.936 meter persegi manakala keluasan bangunannya pula ialah 7771.88 meter persegi. Keluasan kawasan berumput  ialah 6062.62 meter persegi dan kawasan lapang adalah 10446.43 meter persegi.

Sejarah
-------

Sekolah ini dibuka pada tahun 2012 dan guru besar pertama sekolah ini adalah En. Jaafar Bin Warmat. Sekolah ini memulakan operasi pengurusan pembukaannya di Sekolah Kebangsaan Kangkar Pulai 2. Sekolah ini mula beroperasi pada 4 Januari 2012. Sekolah ini mempunyai kemudahan dua buah kelas pra sekolah.  Sekolah Kebangsaan Sri Pulai Perdana, mempunyai 4 blok bangunan tiga tingkat dan sebuah blok dua tingkat di mana semua blok tersebut berangkai  di antara satu sama lain.

Sekolah ini dilengkapi dengan bilik-bilik khas seperti Musolla, Bilik j-QAF, Bilik Muzik, Bilik Guru, Bilik Setiausaha Peperiksaan, Bilik Bimbingan & Kaunseling, Bilik Media, Perpustakaan, Makmal Komputer, Makmal Sains dan Makmal Matematik, Bengkel RBT, Bilik Pemulihan ( Permata Hati ), Bilik Multimedia, Bilik Pengawas, Bilik Pengakap, Bilik Guru Disiplin, Bilik operasi SPBT, Bilik Kesihatan dan Pergigian, Bilik Mesyuarat dan Pejabat.

Warga sekolah ini bertekad dan berazam untuk mencapai prestasi yang membanggakan selaras dengan visi dan misi sekolah.

Pencapaian
----------

Alamat
------

**Sekolah Kebangsaan Sri Pulai Perdana**
JALAN PERSISIRAN PULAI PERDANA 1,
TAMAN SRI PULAI PERDANA
81300 JOHOR BAHRU

Pautan luar
-----------

*
**Sekolah Kebangsaan Sri Mahawangsa** atau nama ringkasnya *SK Sri Mahawangsa*, merupakan sekolah Sekolah Kebangsaan yang terletak di Kedah.

Sejarah
-------

ASAL USUL PENUBUHAN

Sekolah Kebangsaan Sri Mahawangsa asalnya merupakan Sekolah Rakyat yang diasaskan pada 1 Januari 1954. Bangunan sekolah ini hanya menumpang Rumah Kastam yang ditinggalkan.
Pengasas sekolah ini dikenali sebagai Tuan Haji Abdullah bin Yaakob bersama penduduk setempat. Segala perbelanjaan sekolah dan pembayaran gaji guru-guru adalah ditanggung oleh waris para pelajar.

Perkembangan
------------

Pada tahun 1956, terdapat 3 orang guru dan 95 orang murid dan mula diberi bantuan separuh oleh kerajaan. Pada 1963 sekolah ini diambil alih oleh kerajaan Negeri Kedah dan diberi bantuan sepenuhnya. Guru Besar terlatih yang pertama bertugas di sekolah ini ialah Encik Shuib bin Shawal. Ahli Lembaga Pengurus Sekolah pertama telah dibentuk pada tahun 1970 dan dipengerusikan oleh Tuan Haji Ahmad bin Derani.

Selama 20 tahun sekolah ini menumppang di rumah Kastam dan dewan orang ramai sehinggalah pada penggal kedua tahun 1974 secara rasminya sekolah ini telah berpindah ke bangunan sekolah sampai ke hari ini. Bangunan yang terdiri daripada 6 bilik darjah, pejabat, kantin dan bilik air itu berharga RM 140,000.00

Ahli Lembaga Pengurus dan Persatuan Ibu Bapa dan Guru serta penduduk di sini telah bersetuju untuk menukarkan nama sekolah ini kepada SEKOLAH KEBANGSAAN SRI MAHAWANGSA. pilihan nama ini adalah berasaskan kepada kisah Hikayat Merong Mahawangsa yang menyebut dengan jelas suatu tempat bernama 'Sungai Sala' dalam Bab XII. Mahawangsa diambil sempena nama Raja Pra Ong Mahawangsa yang memerintah Negeri Kedah di zaman itu. Nama baginda telah ditukar menjadi Sultan Mudzalfal Shah setelah kedatangan Islam yang dibawa oleh Tuan Sheikh Abdullah Yamanai. Dengan sebab itu, Ahli Lembaga Pengurus dan Persatuan Ibu Bapa sekolah ini telah memilih nama baginda untuk diabdikan sebagai nama rasmi sekolah ini. SEKOLAH KEBANGSAAN SRI MAHAWANGSA. Sekolah ini telah dirasmikan pada 12 Oktober 1975 oleh Dr. Mahathir Mohamad, Menteri Pelajaran Malaysia ketika itu.

Alamat
------

[]== Pautan luar ==

*
**Sekolah Kebangsaan Sri Benut** atau nama ringkasnya *SK Sri Benut*, merupakan sebuah Sekolah kebangsaan yang terletak di Jalan Pt. Ismail.

Pada 2009, Sekolah Kebangsaan Sri Benut memiliki 152 pelajar lelaki dan 116 pelajar perempuan, menjadikan jumlah keseluruhan murid seramai 268 orang. Ia mempunyai seramai 22 orang guru.2009

Sejarah
-------

Pada tahun 1963, tertubuhlah sebuah sekolah Inggeris tanpa bangunan di atas pemuafakatan beberapa orang penduduk Benut yang mempunyai wawasan yang jauh ke hadapan merentasi masa dan waktu. Murid-murid ditumpangkan di sebuah sekolah Melayu Benut. Pada tahun 1964, murid-murid dipindahkan ke sekolah Cina Lok York Benut.
Tahun demi tahun berlalu, murid Sekolah SRI Benut makin bertambah ramai. Maka Jabatan Pendidikan Johor telah membina sebuah bangunan 2 tingkat 6 bilik darjah di kawasan Sekolah Menengah Benut. Maka murid-murid berpindah sekali lagi ke bangunan baharu. Oleh kerana muridnya ramai, maka diadakan dua sesi. Murid Darjah Empat hingga Darjah Enam datang pada sesi pagi dan murid darjah Satu hingga Darjah Tiga datang pada sesi petang.
Pada tahun 1985, sebidang tanah seluas 9.5 ekar di Jalan Parit Ismail telah dipilih untuk pembinaan sebuah sekolah baharu untuk menempatkan murid-murid SRK SRI Benut. Pembinaan sekolah memakan masa hampir 2 tahun. Ada dua blok bangunan dua tingkat mengandungi 12 kelas, 1 perpustakaan, 1 bilik guru, 1 pejabat dan 2 stor. Sebuah padang permainan seluas 5 ekar. Kos pembinaan ialah sebanyak RM570,686.00.
Pada 5 Julai 1987, maka sekali lagi murid dan guru berpindah ke sekolah baharu. Sekolah dirasmikan dengan gilang-gemilang oleh Duli Yang Teramat Mulia Tengku Ibrahim Ismail, pemangku Sultan Johor pada 25 Januari 1989. Turut serta ialah YAB Tan Sri Hj. Muhyiddin Yassin, Menteri Besar Johor, pada ketika itu. SRK SRI Benut telah ditukar namanya kepada Sekolah Kebangsaan SRI Benut pada tahun 1997.

Pencapaian
----------

Alamat
------

Sekolah Kebangsaan Sri Benut
Jalan Parit Ismail
82200, Benut
Johor, Malaysia
Telefon = 6076903911
Fax = 6076903911

Pautan luar
-----------

* Sekolah Kebangsaan Sri Benut
* Sekolah Kebangsaan Sri Benut
**Jaimini** ialah seorang sarjana India purba dan pengasas fahaman Mimamsa dalam falsafah Hindu. Jaimini juga dikatakan sebagai penulis teks *Mīmāmsāsūtra*. Beliau dipercayai hidup sekitar kurun ke-4 S.M. Fahaman Mimamsa menekankan bahagian ritual dalam Veda sebagai suatu aspek penting Dharma.

Guru Jaimini ialah Badarayana, pengasas suatu falsafah Hindu yang dikenali sebagai Vedanta. Vedanta menekankan bahagian Jnana atau Ilmu dalam Veda. Kedua-dua Badarayana dan Jaimini merujuk dan membuat perbandingan antara kedua-dua teori mereka, di mana Badarayana menekankan ilmu (Jnana Kanda) sementara Jaimini pula menekankan ritual (Karma Kanda). 

Sumbangan Jaimini kepada proses analisasi teks-teks suci telah mempengaruhi fahaman falsafah India yang lain. Ulasan-ulasan atas teks Jaimini yang paling popular ialah ulasan-ulasan oleh Śabara, Kumārila Bhaṭṭa, dan Prabhākara.

Sumbangan
---------

Jaimini lebih dikenali kerana karyanya, Purva *Mīmāmsāsūtra*, yang juga dikenali sebagai Karma-mimamsa ("Ilmu Ritual"). Karya ini mengkaji ritual-ritual dalam Veda. Purva *Mīmāmsāsūtra* menjadi asas kepada salah satu daripada enam fahaman atau Darsana dalam falsafah India purba yang dikenali sebagai Purva Mimamsa. 

Karya Purva *Mīmāmsāsūtra* dianggarkan sebagai suatu karya yang dihasilkan pada kurun ke-4 S.M. Kitab ini mengandungi 2500 sutra yang dibahagikan kepada dua belas bab dan 60 sub-seksyen. 

Teks *Mīmāmsāsūtra* cuba untuk mematahkan gerakan falsafah Vedanta yang menekankan Ilmu-Diri (Atman) dalam Veda.

Ulasan atau Bhāṣya terpenting untuk *Mīmāmsāsūtra* ialah ulasan oleh Śabara Svāmin (57 S.M. atau 200 M). Bhāṣya Śabara mempunyai dua interpretasi. Ulsan pertama ialah *Bṛhatī* oleh Prabhākara (650 Masihi) yang masih berada dalam bentuk manuskrip. Ulasan kedua ditulis oleh Kumārila Bhaṭṭa (700 M) dalam tiga bahagian iaitu *Ślokavārttika, Tantravārttika* dan *Ṭupṭīkā*.

Rujukan Lain
------------

### Samaveda

Rishi Veda Vyasa membahagikan Veda kepada empat bahagian dan mengajarnya kepada empat pengikutnya, iaitu Paila, Vaisampayana, Jaimini, dan Sumantu. Rishi Jaimini menerima bahagian Sama Veda. 

"Dia membahagikan Veda kepada empat, iaitu Rig, Yajur, Sama, dan Atharva. Sejarah dan Purana dikenali sebagai Veda kelima." - Brahmanda Purana 1.4.21

### Markandeya Purana

Salah satu Purana utama ialah Markandeya Purana. Purana ini bermula dengan dialog antara Rishi Jaimini and Rishi Markandeya.

Nota Kaki
---------

1. ↑  Radhakrishna, Sarvepalli (1960). Brahma Sutra, The Philosophy of Spiritual Life. p. 22 with footnote 3 and 4.
2. ↑  P. Bilimoria (2001), Hindu doubts about God: Towards Mimamsa Deconstruction, in Philosophy of Religion: Indian Philosophy (Editor: Roy Perrett), Volume 4, Routledge, ISBN 978-0-8153-3611-2, pages 87-106
3. ↑  Radhakrishna, Sarvepalli (1960). Brahma Sutra, The Philosophy of Spiritual Life. p. 22 with footnote 3 and 4.
**Hiroshi Tamaki** (玉木 宏; lahir pada 14 Januari 1980 di Nagoya, Aichi, Jepun) ialah seorang pelakon dan model Jepun. Dia debut dalam filem 2001 yang popular, *Waterboys*. 

Dia memegang watak sebagai Shin ichi Chiaki dalam drama Nodame Cantabile yang ditayangkan di Jepun oleh Fuji TV pada Oktober 2006.

Filemografi terpilih
--------------------

2007 *Hoshi Hitotsu no Yoru*
2006 *Tada Kimi Wo Aishiteru*/ *Heavenly Forest*
2005 *Henshin*
2005 *Nagurimono*
2004 *Gosuto shauto*
2004 *Ren'ai-Shousetsu*
2004 *Amemasu no kawa*
2003 *Revolver - Aoi haru*
2003 *Rokkazu* aka *Rockers*
2002 *Gosuto shisutemu* aka *Ghost System*
2001 *Waterboys*

Discografi
----------

2004.6.2（wed）release - 1st Single「Seasons」
  

2004.11.10（wed）release - 2nd Single「Emotion」
  

2004.12.15（wed）release - 1st Album「RIPPLE」
  

2004.6.30（wed）release - ｢Realize｣ Hiroshi Tamaki music films 01
  

2006.2.15（wed）release - 3rd Single「Love Goes/eyes」
  

2006.4.26（wed）release - 4th Single「希望の海/雨」
  

2006.5.24（wed）release - 5th Single「約束/question」
  

2006.6.28（wed）release - 6th Single「ラバイバー～悲しみがまた繰り返そうと誰かに愛を唄う～」

Pautan luar
-----------

* Hiroshi Tamaki di Pangkalan Data Filem Internet (IMDb)
* 
* Laman web rasmi
* Laman rasmi avex Diarkibkan 2009-06-18 di Wayback Machine

|  |  |
| --- | --- |
| Ikon tunas | Rencana berkaitan pelakon Jepun ini ialah rencana tunas. Anda boleh membantu Wikipedia dengan mengembangkannya. |

* l
* b
* s
Syeikh **Saud ibn Muhammad Al Muqrin** (Arab: سعود الأول بن محمد آل مقرنcode: ar is deprecated , 1640 - 1725) atau **Saud Pertama** atau **Saud I** merupakan leluhur asal usul bagi Keluarga Saud, yang dikenali dengan Al Saud.

Asal
----

Beliau berasal dari keluarga Muqrin, sebuah kabilah yang dikesan berasal dari kabilah Arab, Bani Amir bin Sa'sa'ah Beliau merupakan pemimpin di lembah Diriyah dari 1720 hingga 1725.

Keluarga Saud berasal dari keluarga yang memimpin pekan bernama Diriyah, berhampiran bandar Riyadh dalam dunia moden kini, berdekatan pusat wilayah Najd. 

Beberapa ketika di awal kurun ke-16, leluhur Saud bin Muhammad mengambil alih beberapa kebun kurma, salah satu bentuk pertanian yang menyokong dan menetap di kawasan tersebut. Selepas berlalu beberapa ketika, kebun-kebun tersebut membesar sehingga menjadi pekan kecil, dan kabilah tersebut dikenali sebagai ketua bagi tempat tersebut

Legasi
------

Setelah dua dekad beliau meninggal dunia, putera Syeikh Saud, Muhammad bin Saud (meninggal dunia 1765) mencipta persepakatan bersejarah dengan Syeikh Muhammad bin Abdul Wahab (meninggal dunia 1792), memimpin perluasan kuasa mereka di tanah Arab dan mengetuai Negara Saudi Pertama. Nama "Ibn Saud" dari Imam Muhammad bin Saud secara tidak langsung menjadi asas bagi nama kabilah sebagai Al Saud.

Rujukan
-------

1. ↑  Pike, John. "King Abdul Aziz Bin Abdul Rahman Al-Saud". Diarkibkan daripada yang asal pada 30 September 2016. Dicapai pada 13 July 2016.
2. ↑  *District d’at-Turaif à ad-Dir’iyah*
3. ↑  Enzyklopädie des Islam
4. ↑  Saud Wahhabi Diarkibkan 2016-08-09 di Wayback Machine at au.af.mil
5. ↑  "Royal Family Directory". *www.datarabia.com* (dalam bahasa English).CS1 maint: unrecognized language (link)
**Sekolah Kebangsaan Kamil (2)** atau nama ringkasnya *SK Kamil (2)*, merupakan sebuah Sekolah kebangsaan yang terletak di Kompleks Kamil.

Pada 2009, Sekolah Kebangsaan Kamil (2) memiliki 498 pelajar lelaki dan 469 pelajar perempuan, menjadikan jumlah keseluruhan murid seramai 967 orang. Ia mempunyai seramai 69 orang guru.2009

Sejarah
-------

**Sekolah Kebangsaan Kamil 2** diasaskan pada 10 Januari 1954 dengan 76 orang murid. Nama asalnya ialah Government English School. Dimulakan dengan satu kelas *"Special Malay"* dan *"Standard One"*. 

Guru Besar pertama - En. Ab. Rahim bin Che Teh. Dua orang Guru penolong Kanan, iaitu En. Ahmad bin Ab. Rahman dan Mohd Daham bin Hj. Abdul Hamid. Pada tahun 1955 ditukarkan kepada nama "Kamil English School. "Nama "Kamil" digunakan sempena nama Dato’ Nik Ahmad Kamil bin Dato’ Haji Nik Mahmood, Menteri Besar Kelantan pada ketika itu.
Awal tahun 1961 dipecahkan kepada dua iaitu :

1. Kamil Secondary School yang terdiri daripada murid dari Form One. Guru Besarnya : En. Megat Hussain.
2. Kamil Primary School yang terdiri daripada murid dari Standard One hingga Standard Six. Guru Besarnya : En. Ariffin bin Hj. Hassan

Pada awal telah menumpang belajar di Sekolah Kebangsaan Pasir Puteh (L) dan belajar pada waktu petang. Keramaian muridnya ialah 320 orang dengan 16 orang guru. Pada 1 Januari 1972, Kamil Primary School berpecah kepada dua iaitu ;

i) SRK Kamil 1   
 ii) SRK Kamil 2

Bangunan Sekolah Kebangsaan Kamil 2 yang ada sekarang siap dibina dan digunakan pada 1 Januari 1980. Bangunan ini terletak di atas tapak seluas 7 ekar 510 depa. Mempunyai 7 bilik darjah, 1 perpustakaan dan 1 kantin. Bangunan baru tambahan 2 Blok (4 tingkat) telah siap dibina dan digunakan pada 1 Januari 2003.

Senarai Guru Besar
------------------

1. Tn. Haji Mahady bin Mahady (1972 – 1978)
2. En. Ibrahim bin Muhamad (1978 – 1979)
3. En. Shaari bin Said (1979 – 1982)
4. En. Nawi bin Awang (1982 – 1989)
5. En. Ismail bin Ab Rahman (1989 – 1998)
6. En. Mohd Suhaimi bin Mohd Fauzi (1998 – 1999)
7. En. Mohd Zulkifli bin Ismail (2000 – 2004)
8. Tn. Haji Misran bin Midin (2005 – 2007)
9. Tn. Haji Mah Dahwi bin Ya (2007-sekarang)

Pencapaian
----------

Anugerah Pengurusan Kokurikulum ~ Johan Peringkat Negeri Kelantan
Anugerah Tokoh Guru Kokurikulum ~ Johan Peringkat Negeri Kelantan
Anugerah Tawaran Baru Guru Besar (Bai'ah) ~ 2011 dan 2012
Sekolah Kluster Kecemerlangan Fasa 7 ~ 2013

```
Anugerah Guru Besar Terbaik Kelantan ~ 2016
```

Alamat
------

Sekolah Kebangsaan Kamil (2)
Kompleks Kamil
16800, Pasir Puteh
Kelantan,  Malaysia
Telefon = 6097866171
Fax = 6097867171

Rujukan
-------

1. ↑  Senarai Sekolah Mengikut Kumpulan Jenis Dan Negeri
Imej atas diperoleh melalui fotografi. Imej bawah dilukis.
Imej

**Imej** (Jawi: ‏ايميج‎code: ms is deprecated ‎; daripada bahasa Inggeris *image*, dan bahasa Latin *imago*), **gambar** (Jawi: ݢمبر‎), **citra** (Jawi: چيترا‎, serapan Sanskrit: चित्रcode: sa is deprecated  "terang") atau **bayangan** (Jawi: بايڠن‎) merupakan benda buatan manusia, biasanya dua dimensi, yang mempunyai persamaan dengan suatu subjek—biasanya objek fizikal atau manusia.

Imej dapat berupa dua dimensi, seperti gambar foto atau tampilan di layar, dan dapat pula tiga dimensi, seperti patung. Imej dapat ditangkap dengan alat optik—seperti kamera, cermin, kanta, teleskop, mikroskop, dsb. dan objek atau fenomena alami seperti mata atau permukaan air.

Imej dalam konteks pemprosesan isyarat pula adalah amplitud warna yang diedarkan. Skrip bergambar adalah sistem tulisan yang menggunakan gambar sebagai simbol untuk pelbagai entiti semantik, dan bukannya tanda abstrak yang digunakan oleh huruf.

Lihat juga
----------

* Mengenai "Imej" di Wikipedia
* Osman Yıldız

Rujukan
-------

1. ↑  Monier-Williams, Monier (1981). *A Sanskrit-English Dictionary*. Delhi, Varanasi, Patna: Motilal Banarsidass. m/s. 53–54. - melalui Edi Sedyawati dkk. (1994). *Kosakata Bahasa Sanskerta dalam Bahasa Melayu Masa Kini*. Jakarta, Indonesia: Pusat Pembinaan dan Pengembangan Bahasa Departemen Pendidikan dan Kebudayaan Republik Indonesia. m/s. 396.
2. ↑  "What is a Signal? [Lecture Notes]".



|  |
| --- |
| Rencana ini ialah rencana tunas. Anda boleh membantu Wikipedia dengan mengembangkannya. |

* l
* b
* s

---

Jika anda melihat rencana yang menggunakan templat {{tunas}} ini, gantikanlah ia dengan templat tunas yang lebih spesifik.
**Isomerase** ("enzim isomer") ialah kelas umum enzim yang menukarkan molekul daripada satu isomer kepada isomer lain. Isomerase memudahkan penyusunan semula intramolekul, di mana ikatan dipecahkan dan dihasilkan. Bentuk umum tindak balas sedemikian adalah seperti berikut:

**A–B → B–A**

Hanya terdapat satu substrat yang menghasilkan satu produk. Produk ini mempunyai formula molekul yang sama dengan substrat, tetapi berbeza dalam ketersambungan ikatan atau susunan tiga dimensi. Isomerase memangkinkan tindak balas merentasi banyak proses biologi, seperti dalam glikolisis dan metabolisme karbohidrat.

Keterangan
----------

Isomerases memangkinkan proses perubahan satu molekul. Ia menukar satu isomer kepada yang lain, dan bermakna produk akhir mempunyai formula molekul yang sama, tetapi struktur fizikal yang berbeza. Isomer sendiri wujud dalam pelbagai jenis, tetapi secara amnya boleh dikelaskan sebagai isomer struktur atau stereoisomer. Isomer struktur mempunyai susunan ikatan yang berbeza dan/atau ketersambungan ikatan yang berbeza antara satu sama lain, seperti dalam kes heksana dan empat bentuk isomernya yang lain (2-metilpentana, 3-metilpentana, 2,2-dimetilbutana, dan 2,3-dimetilbutana).

Stereoisomer mempunyai susunan ikatan individu yang sama dan ketersambungan yang sama tetapi susunan tiga dimensi atom terikat berbeza. Contohnya, 2-butena wujud dalam dua bentuk isomer: *cis*-2-butena dan *trans*-2-butena. Subkategori isomerase yang mengandungi rasem, epimerase dan isomer *cis-trans* ialah contoh enzim yang memangkinkan pertukaran stereoisomer. Liase intramolekul, oksidoreduktase dan transferase memangkinkan penukaran antara isomer struktur.

Rujukan
-------

1. ↑  *Enzyme nomenclature, 1978 recommendations of the Nomenclature Committee of the International Union of Biochemistry on the nomenclature and classification of enzymes*. New York: Academic Press. 1979. ISBN 9780323144605.
2. ↑  McNaught AD (1997). *Compendium of Chemical Terminology* (ed. 2nd). Oxford: Blackwell Scientific Publications. ISBN 978-0-9678550-9-7.
**Ijazah akademik** ialah kelayakan yang diberikan kepada pelajar setelah berjaya menyelesaikan kursus pengajian di pengajian tinggi, biasanya di kolej atau universiti. Institusi ini biasanya menawarkan ijazah di pelbagai peringkat, biasanya termasuk sarjana muda, sarjana dan kedoktoran, selalunya bersama dengan sijil akademik dan ijazah profesional yang lain. Ijazah sarjana yang paling biasa adalah ijazah sarjana muda, walaupun di beberapa negara terdapat kelayakan pendidikan tinggi peringkat rendah yang juga bergelar ijazah (contohnya ijazah bersekutu dan ijazah) dan tahap yang lebih tinggi (contohnya ijazah sarjana siswazah).

Rujukan
-------

1. ↑  Verger, J. (1998). "Doctor, doctoratus". *Lexikon des Mittelalters* [*Lexicon of the Middle Ages*] (dalam bahasa Jerman). **3**. Stuttgart: J.B. Metzler.
2. ↑  Verger, J. (1999). "Licentia". *Lexikon des Mittelalters* [*Lexicon of the Middle Ages*] (dalam bahasa Jerman). **5**. Stuttgart: J.B. Metzler.

|  |  |
| --- | --- |
| Ikon tunas | Rencana berkaitan pendidikan ini ialah rencana tunas. Anda boleh membantu Wikipedia dengan mengembangkannya. |

* l
* b
* s
| Nahu  bahasa Melayu |
| --- |
| 
Morfologi |
| * Golongan kata
* Bentuk kata
* Pembentukan kata
 |
| 
Golongan kata |
| * Kata nama
* Kata kerja
* Kata adjektif
* Kata tugas
 |
| Sintaksis |
| * Ayat dasar
* Frasa
* Susunan ayat
* Jenis ayat
* Penerbitan ayat
 |
| 
Jenis frasa |
| * Nama
* Kerja
* Adjektif
* Sendi nama
 |
| 
Susunan ayat |
| * Biasa
* Songsang
 |
| 
Jenis ayat |
| * Penyata
* Tanya
* Perintah
* Seruan
 |
| 
Bentuk ayat |
| * Tunggal
* Majmuk
 |
| 
Penerbitan ayat |
| * Pengguguran
* Penyusunan semula
* Peluasan
 |
| 
Lain-lain |
| * Penjodoh bilangan
* Hukum D-M
 |
| * l
* b
* s
 |

Bahasa Melayu merupakan sebuah bahasa aglutinatif yang mana **imbuhan** dibubuh pada kata akar untuk mengubah fungsi kata tersebut dalam ayat atau menukar ertinya kepada sesuatu yang berkaitan dengan kata akar itu. Imbuhan dalam bahasa Melayu terdiri daripada imbuhan **awalan**, imbuhan **akhiran**, imbuhan **apitan** dan imbuhan **sisipan**.

Contoh imbuhan awalan termasuk "me(n)-", "pe(n)-", "di-", "ber-", "ter-" dan "ke-", manakala imbuhan akhiran pula termasuk "-an", "-kan", "-i". Imbuhan apitan merupakan penggunaan imbuhan awalan dan akhiran serentak pada satu kata akar, seperti "ke-" + "ada" + "-an" menjadi "keadaan". Imbuhan sisipan merupakan imbuhan istimewa yang dibubuh di tengah kata akar untuk mengubah fungsi ertinya, cth: "-el-", "-em-", "-en-" dan "-er-".

Sebagai bahasa aglutinatif, bahasa Melayu boleh menindankan imbuhan pada kata yang sudah berimbuhan, cth: "kepenggunaan" ialah hasil pembubuhan "ke-" pada "penggunaan" yang terbentuk daripada kata akar "guna" yang dibubuh apitan "ke…an".

*Untuk keterangan lanjut, rujuk pautan-pautan di bawah Penggunaan imbuhan mengikut jenis kata.*

Hubungan antara imbuhan
-----------------------

Berikut ialah jadual hubungan antara imbuhan mengikut fungsi kata, dengan kata akar "aku" sebagai contoh penggunaan.

***Peringatan**: Isi jadual ini hanya sebagai **contoh**, nyata bukan semua bentuk kata berimbuhan berikut diterima oleh ketetapan kamus dan tatabahasa rasmi mahupun kerap digunakan dalam perbahasaan seharian.*

| Imbuhan kata kerja | Imbuhan kata nama |
| --- | --- |
| Aktif | Pasif | Pembuat | Pembuatan | Keadaan | Penyambut/Kesan |
| me(n)- | mengaku | di- | diaku | pe(n)- | pengaku | pe(n)…an | pengakuan | ke…an | keakuan | -an\* | akuan |
| me(n)…kan | mengakukan | di…kan | diakukan |
| me(n)…i | mengakui | di…i | diakui |
| ber-\* | beraku | *tiada* | per- | peraku | per…an | perakuan |
| memper- | memperaku | diper- | diperaku |
| memper…kan | memperakukan | diper…kan | diperakukan |
| memper…i | memperakui | diper…i | diperakui |

Catatan
↑\*  Boleh digunakan sebagai imbuhan kata sifat.

Penggunaan imbuhan mengikut jenis kata
--------------------------------------

* Imbuhan kata nama bahasa Melayu
* Imbuhan kata kerja bahasa Melayu
* Imbuhan kata sifat bahasa Melayu

Bacaan lanjut
-------------

* Benjamin, Geoffrey (2009). "Affixes, Austronesian and iconicity in Malay". *Bijdragen tot de Taal-, Land- en Volkenkunde*. **165** (2/3): 291–323.
Kedua-dua istilah **Hmong** (IPA: [m̥ɔ̃ŋ]) dan **Mong** ([mɔ̃ŋ]) memaksudkan sebuah kelompok etnik Asia di kawasan pergunungan selatan China. Di sana, orang Hmong kekal sebagai salah satu suku etnik terbesar dalam *minzu* Miao (Cina: 苗族). Sejak abad ke-18, sesetengah kelompok Hmong memulakan penghijrahan besar-besaran ke Asia Tenggara atas sebab politik dan ekonomi. Kesannya, orang Hmong kini juga terdapat di beberapa negara di rantau ini, termasuk Vietnam utara, Laos, Thailand, dan Myanmar. 

Di Laos, sebilangan besar orang Hmong/Mong menentang Pathet Lao berhaluan komunis-nasionalis ketika Perang Rahsia. Apabila Pathet Lao mengambil alih tampuk pemerintahan pada tahun 1975, orang Hmong/Mong dipinggirkan sebagai hukuman, maka dari situ ramai yang lari ke Thailand. Beribu-ribu orang pelarian ini ditempatkan semula di negara-negara Barat, termasuk Amerika Syarikat, Australia, Perancis, Guiana Perancis, dan Kanada. Yang lain pula dikembalikan ke Laos di bawah rancangan repatriasi yang ditaja PBB. Sekitar 8,000 orang pelarian Hmong/Mong menetap di Thailand.

Pautan luar
-----------

* (Inggeris) Hmong Today, akhbar komuniti Diarkibkan 2006-12-05 di Wayback Machine
Jangan dikelirukan dengan Isosianida.
Struktur kelompok berfungsi isosianat.
**Isosianat** (Bahasa Inggeris: *Isocyanate*) merupakan sebuah kelompok berfungsi dengan formula R-N=C=O. Molekul dengan dua isosianat pula dipanggil sebagai diisosianat.

Pembuatan
---------

Sintesis isosianat dapat dijalankan melalui tindak balas antara amina dan fosgen seperti berikut:

{\displaystyle {\ce {RNH2 + COCl2 -> RNCO + 2HCl}}}

Contoh isosianat
----------------

Sebatian-sebatian isosianat yang biasa digunakan dalam industri termasuklah metil isosianat yang digunakan dalam racun serangga dan metilena difenil diisosianat, MDI yang digunakan dalam pembuatan poliuretana.

| * l
* b
* s
Kelompok berfungsi |
| --- |
| **Kelas kimia**: 

Aldehid • 
Alkana • 
Alkena • 
Alkohol • 
Alkuna • 
Amida • 
Amina • 
Asid fosforik • 
Asid karboksilik • 
Asid sulfonik • 
Ester • 
Eter • 
Haloalkana • 
Sebatian azo • 
Sebatian nitro • 
Sianat • 
Sianida • Disulfida • Imina • Isosianat • Isosianida • Keton • Nitril • Peroksida • Sulfoksida • Sulfona • Terbitan benzena • Terbitan piridina • Tioester • Tioeter • Tiol |
**Mohammad Eunos bin Abdullah** (lahir di Singapura?, 00 Disember 1876 – meninggal di Singapura, 12 Disember 1933 pada umur 57 tahun) merupakan seorang wartawan, ahli politik, dan pengasas *Kesatuan Melayu Singapura*.

Kehidupan peribadi
------------------

Eunos merupakan anak seorang pedagang Minangkabau dari Sumatera Barat, Indonesia. Dia belajar di Raffles Institution pada tahun 1893. Pada tahun 1907 ia menjadi editor akhbar berbahasa Melayu iaitu *Utusan Malayu* pada tahun 1907 sehingga 1914, kemudian berpindah ke *Lembaga Malayu* pada tahun sama sehingga 1931. Beliau juga digelar sebagai "Bapa Wartawan Melayu" pada zaman kegemilangan Sastera Melayu pada tahun 1900 hingga 1920. Dia merupakan salah seorang Melayu pertama yang menjadi Hakim Perdamaian pada tahun 1922.

Pada tahun 1926, ia mendirikan "Kesatuan Melayu Singapura" (*Singapura Melayu Union*), sebuah organisasi politik yang membela hak-hak kaum Melayu Singapura.  Destinasi utama dari Kesatuan Melayu Singapura adalah untuk mempromosikan kemajuan Melayu, serta meningkatkan pendidikan dan minat dalam politik. Boleh dikatakan bahawa Kesatuan Melayu Singapura merupakan pelopor organisasi Nasionalis Melayu di Singapura.

Ketika Muhammad Eunos menjadi seorang ahli Dewan Perundangan Straits Settlements, pada tahun 1927 dia meminta kepada pemerintah sebidang tanah untuk membina sebuah Kampung Melayu.  Kerajaan meluluskan rancangan tersebut dan memberikan wang sejumlah $ 700,000 kepada Eunos yang digunakannya untuk membeli tanah seluas 600 hektar. Kampung ini akhirnya dikenali sebagai Kampung Melayu atau Kampung Eunos di Singapura.

Rujukan
-------

1. ↑  "Mohamed Eunos bin Abdullah". National Library Board. 3 May 2010. Dicapai pada 31 March 2016.
2. ↑  Ainon Haji Kuntom (1973). *Akhbar Melayu, 1876-1973: Tinjauan Sejarah Kesusasteraan*. Pulau Pinang: Pusat Pengajian Ilmu Kemanusiaan, Universiti Sains Malaysia.
3. ↑  "Malaya Tribune". *eresources.nlb.gov.sg* (dalam bahasa Inggeris). Lembaga Perpustakaan Negara Singapura. Dicapai pada 20 Februari 2022.
4. ↑   Dru C. Gladney, Making majorities, Stanford University Press, 1998
5. ↑  Annas Haji Ahmad (1964). *Sastera Melayu Baru*. Penerbit Buku-Buku Pelajaran Malaysia. m/s. 30. Diperolehi pada 11 Jun 2022.
6. ↑   Anthony Milner, The Malays, Wiley-Blackwell
7. ↑   Joel S. Kahn, Other Malays: Nationalism and Cosmopolitanism in the Modern Malay World, Singapore University Press, 2006
***Hutang 2D*** ialah sebuah filem aksi komedi Malaysia 2021 arahan Irwan Rauf dan Eric Fuzi. Filem ini memulakan tayangan di Astro First pada 5 Ogos 2021.

Plot
----

Mengisahkan tentang Ayie, Seorang pelukis komik webtoon dan budak flat Yang kuat berangan dan bersifat pengecut hidup sederhana dengan ayahnya, Pak Jie selepas kematian ibunya. Namun segala hasil usahanya dipandang rendah oleh Pak Jie. Itu membuatkan hidup Ayie diselubungi kesedihan. Tabiat ayahnya Yang suka berjudi dan menipu duit orang membuatkan mereka diburu oleh penjahat bernama Farhan dan Kit.

Pada masa yang sama, Ayie juga menaruh perasaannya terhadap Shima, gadis Yang tinggal bersebelahan rumahnya.

Suatu hari, Ayie didatangi seorang lelaki misteri bernama Gua Mambang. Lelaki tersebut memberikan Ayie sebuah tablet ajaib Yang mampu membuatkan semua lukisannya menjadi nyata. lalu Ayie mencipta pelbagai geng baharu dengan kuasa tersendiri dan sejak itu Ayie dan gengnya memulakan pengembaraan untuk menyelamatkan ayahnya dan gadis Yang diminatinya, Shima.

Pelakon
-------

* Ayie Elham sebagai Ayie
* Baby Shima sebagai Shima
* Ropie Cecupak sebagai Pak Jie
* Eric Fuzi sebagai Eric
* Akram K sebagai Akram
* Amir sebagai Amir
* Falique sebagai Falique
* Zai Hamzah sebagai Achoi
* Black Hanifah sebagai Farhan
* Wafiy sebagai Kit
* Ogy Ahmad Daud sebagai Mak Ima
* Altimet sebagai Gua Mambang
* Danish Daniel @ Coki sebagai Aiman

Runut Bunyi
-----------

* Hutang - Floor 88
* Yang benar - Floor 88
* Yang benar (Duet) - Ayie Elham, Baby Shima
* Zalikha - Floor 88
* Aqilah - Floor 88
* Pura-Pura Bujang - Baby Shima
* Jaga-Jaga - Azarra Band, Beby Acha
* Ku Ingin - Floor 88
* Suaramu Syairku - Harry Khalifah

Penerbitan
----------

Penggambaran dijalankan Di sekitar Jalan Kuchai Lama,Kuala Lumpur Dan Sungai Buloh,Selangor pada Julai 2020 dimana Perintah Kawalan Pergerakan Pemulihan (PKPP) dilaksanakan Dan melonggarkan Perintah berkurung sekaligus membenarkan aktiviti tidak terkecuali penggambaran filem Dan drama.

Rujukan
-------

Pautan luar
-----------

* *Hutang 2D*  di Pangkalan Data Filem Internet (IMDb)
**Sekolah Kebangsaan Ulu Tembeling** atau nama ringkasnya *SK Ulu Tembeling*, merupakan sebuah Sekolah Kebangsaan yang terletak di Ulu Tembeling.

Pada 2009, Sekolah Kebangsaan Ulu Tembeling memiliki 48 pelajar lelaki dan 57 pelajar perempuan, menjadikan jumlah keseluruhan murid seramai 105 orang. Ia mempunyai seramai 18 orang guru.2009

Sejarah
-------

Sekolah Kebangsaan Ulu Tembeling diberikan sempena kedudukannya yang terletak di kawasan pedalaman negeri Pahang iaitu Ulu Tembeling. Ia terletak di Kampung Bantal, dan merupakan sekolah yang pertama dibina di kawasan penempatan Sungai Ulu Tembeling pada sekitar tahun 50-an. Sekolah ini telah dibuka oleh D. J. Lewis iaitu Pegawai Pelajaran Pahang Barat pada awal tahun 1950 sebagai bangunan kayu beratapkan daun rumbia didirikan secara gotong-royong oleh penduduk kampung. Guru yang mula mengajar ialah En. Razali Bin Jaafar dan En. Wan Basri Bin Wan Salleh. Muridnya ketika itu berjumlah seramai 180 orang yang terdiri dari penduduk Kampung Gusai, Kampung Bukit Mat Daling, Kampung Kuala Sat, Kampung Peling dan sekitar Kampung Bantal.

Pencapaian
----------

Alamat
------

Sekolah Kebangsaan Ulu Tembeling
Ulu Tembeling
Pahang,  Malaysia
Telefon = 0
Fax = 0

Pautan luar
-----------

* Sekolah Kebangsaan Ulu Tembeling
**Hasyim Asy'arie**
**Mohammad Hasyim Ashari** atau **Kyai Haji Mohammad Hasyim Ashari** (Asy'arie juga sering dieja sebagai **Asy'ari** atau **Asy'arie**) (10 April 1875 - 25 Julai 1947 merupakan pengasas Nahdlatul Ulama, organisasi massa Islam yang terbesar di Indonesia.

Keluarga
--------

Dilahirkan di Jombang, KH Hasyim Asyari adalah anak lelaki ketiga antara 11 orang adik-beradik. Ayahnya yang bernama Kyai Asyari, merupakan pemimpin Sekolah Agama Berasrama Keras yang terletak di sebelah selatan Jombang, manakala ibunya bernama Halimah. Beliau merupakan keturunan kelapan sebelah ibu kepada Joko Tingkir (Sultan Pajang).

Yang berikut ialah salasilah lengkapnya:

1. Ainul Yaqin (Sunan Giri)
2. Abdurrohman (Jaka Tingkir)
3. Abdul Halim (Pangeran Benawa)
4. Abdurrohman (Pangeran Samhud Bagda)
5. Abdul Halim
6. Abdul Wahid
7. Abu Sarwan
8. KH. Asy'ari (Jombang)
9. KH. Hasyim Asy'ari (Jombang).

Pendidikan
----------

KH Hasyim Asyari belajar dasar-dasar agama daripada ayah serta datuknya, Kyai Utsman, yang juga pemimpin Sekolah Agama Berasrama Nggedang di Jombang. Sejak usia 15 tahun, beliau berkelana menimba ilmu di berbagai-bagai sekolah agama berasrama, antaranya Sekolah Agama Berasrama Wonokoyo di Probolinggo, Sekolah Agama Berasrama Langitan di Tuban, Sekolah Agama Berasrama Trenggilis di Semarang, Sekolah Agama Berasrama Kademangan di Bangkalan, dan Sekolah Agama BerasramaSiwalan di Sidoarjo.

Pada tahun 1892, KH Hasyim Asyari pergi menimba ilmu ke Mekah, dan belajar di bawah Syeh Ahmad Khatib dan Syekh Mahfudh at-Tarmisi.

Perjuangan
----------

Pada tahun 1899, sepulangnya dari Mekah, KH Hasyim Asyari mengasaskan Sekolah Agama Berasrama Tebu Ireng, yang kemudian menjadi sekolah agama berasrama yang terbesar dan terpenting di Jawa pada abad ke-20.

Pada tahun 1926, Hasyim Asyari menjadi salah satu pengasas Nadhlatul Ulama (NU), yang bertujuan untuk membangkit kaum ulama.

Hasyim Asyari meninggal dunia pada tahun 1947 dan dikebumikan di Tebu Ireng, Jombang.

Lihat juga
----------

* Wahid Hasjim
* Abdurrahman Wahid

| * l
* b
* s
Abdurrahman Wahid |
| --- |
| Presiden Indonesia ke-4 |
| Keluarga | 

|  |  |
| --- | --- |
| Adik-beradik | K.H. Hasyim Asy'ari (Pengasas Nahdlatul Ulama, Pahlawan Kemerdekaan Indonesia) |
| Ibu bapa | K.H. Wahid Hasyim (bapa, Pahlawan Kemerdekaan Indonesia) dan Hj. Sholehah (ibu) |
| Pasangan dan saudara | Sinta Wahid (istrei) • Salahuddin (adik) • Lily (adik) |
| Generasi ke-2 | Alissa Qotrunnada • Yenny Wahid • Anita Hayatunnufus • Inayah Wulandari |

 |  |
| Didahului: Baharuddin Jusuf Habibie, Presiden Indonesia ke-3 Digantikan: Megawati Soekarnoputri, Presiden Indonesia ke-5 |
Huynh Cong Ut bersama Kim Phuc selepas Kim Phuc pulih
**Huynh Cong Ut**, juga dikenali sebagai Nick Ut (lahir 29 Mac, 1951) adalah seorang jurugambar Associated Press yang berpengkalan di Los Angeles. Beliau terkenal kerana memenangi Hadiah Pulitzer untuk gambarnya yang menunjukkan kanak-kanak Vietnam Phan Thị Kim Phuc yang berlari sambil berbogel menuju kamera kerana badannya terbakar akibat terkena bom napalm semasa Perang Vietnam. 

Nick Ut dilahirkan di Long An, Vietnam, dan mula mengambil gambar untuk Associated Press sejak berumur 16 tahun selepas abangnya Huynh Thanh My, seorang jurugambar terbunuh di Vietnam.

Gambar di Trang Bang
--------------------

Selepas mengambil gambar yang kelak menjadi masyhur, Nick Ut membawa Kim Phuc ke hospital untuk rawatan. Di sana beliau diberitahu bahawa Kim Phuc mungkin tidak dapat diselamatkan kerana cedera parah. Hanya selepas beliau menguruskan rawatan Kim Phuc barulah dia membawa filemnya yang mengandungi gambar Kim Phuc ke pejabat untuk diproses.

Pada mulanya Hal Buell, editor Associated Press di New York enggan membenarkan Horst Faas, editor di Saigon untuk menghantar gambar Kim Phuc menerusi sawat kerana menunjukkan seorang kanak-kanak perempuan dalam keadaan bertelanjang bulat. Gambar bogel memang dilarang penghantarannya oleh Associated Press dalam tahun 1972. Horst Faas membahaskan bahawa kecualian patut diberikan kerana gambar tersebut mempunyai nilai signifikan. Akhirnya New York bersetuju memberikan kecualian dengan syarat tidak gambar "close up" Kim Phuc bersendirian akan dihantar dengan sawat. 

Nick ut terus melawat Kim Phuc selepas dia keluar daripada hospital, dan lawatan dilakukan sehingga kejatuhan Vietnam Selatan. Selepas Vietnam selatan tewas Nick Ut dibawa meninggalkan Vietnam. Nuck Ut tercedera sebanyak 3 kali di Vietnam. Selepas Vietnam, Nick ut bertugas di Tokyo, Korea Selatan dan Hanoi. Nick Ut terus mengekalkan hubungan dengan Kim Phuc. Semasa Kim Phuc melanjutkan pelajaran di Cuba, Nick Ut pergi melihatnya di sana.

Berhijrah ke Amerika Syarikat
-----------------------------

Nick Ut kini menjadi warga negara Amerika Syarikat dan meneruskan kerjayanya sebagai jurugambar.
**Nikolina Kamenova Dobreva** (Bahasa Bulgaria: Николина Каменова Добрева, pronounced [ˈnikolinɐ ˈdɔbrɛvɐ]; lahir 9 Januari 1989), lebih dikenali sebagai **Nina Dobrev** (/ˈdoʊbrɛv/ *DOH-brev*), ialah seorang pelakon wanita Kanada. Dilahirkan di Bulgaria, beliau berpindah ke Kanada bersama keluarganya pada usia 2 tahun dan membesar di Toronto. Watak lakonannya ialah menerusi Mia Jones dalam siri drama *Degrassi: The Next Generation*. Beliau kemudian dikenali dengan melakonkan watak Elena Gilbert dan Katherine Pierce dalam siri drama ghaib The CW, *The Vampire Diaries*.

Dobrev juga muncul dalam beberapa filem, termasuk *The Perks of Being a Wallflower* (2012), *Let's Be Cops* (2014), *The Final Girls* (2015), *XXX: Return of Xander Cage* (2017), dan *Flatliners* (2017).

Rujukan
-------

1. ↑  "UPI Almanac for Thursday, Jan. 9, 2020". United Press International. January 9, 2020. Diarkibkan daripada yang asal pada January 15, 2020. Dicapai pada January 15, 2020. … actor Nina Dobrev in 1989 (age 31)

Pautan luar
-----------

|  |  |
| --- | --- |
|  | Wikimedia Commons mempunyai media berkaitan ***Nina Dobrev*** |

* Nina Dobrev di Pangkalan Data Filem Internet (IMDb)
* Nina Dobrev di Instagram Sunting ini di Wikidata

[Instagram.com/nina]

| Kawalan kewibawaan Sunting ini di Wikidata |
| --- |
| Umum | 
* ISNI
	+ 1
* VIAF
	+ 1
* WorldCat Identities
	+ 1

 |
| Perpustakaan negara | 
* Norway
* Sepanyol
* Perancis (data)
* Jerman
* Amerika Syarikat
* Korea
* Belanda
* Poland

 |
| Lain-lain | 
* SUDOC (Perancis)
	+ 1

 |
**Sekolah Kebangsaan LKTP Bukit Besar** atau nama ringkasnya *SK LKTP Bukit Besar*, merupakan sebuah Sekolah kebangsaan yang terletak di Jalan Pendita, Felda Bukit Besar, Kulai, Johor Darul Takzim.

Pada 2009, Sekolah Kebangsaan Bukit Besar memiliki 239 pelajar lelaki dan 206 pelajar perempuan, menjadikan jumlah keseluruhan murid seramai 445 orang. Ia mempunyai seramai 34 orang guru.2009

Sejarah
-------

Pencapaian
----------

  

**Pencapaian Tahun 2017 (Sukan dan Permainan)**

***Peringkat Kebangsaan***

Tempat ke-4 dalam Kejohanan Memanah MSSM 2017, di Kolej UniSZA, Terengganu (diwakili oleh Nur Farah Atikah bt Razali)

***Peringkat Negeri***

2 emas, 2 perak, 1 gangsa, 2 tempat ke-4 dalam Kejohanan Memanah MSSJ di MRSM Mersing pada 12-19 Julai 2017

***Peringkat Daerah***

Johan dalam Kejohanan Memanah Daerah Kulai di SMK Sultan Alauddin pada 9-11 Julai 2017 (3 emas, 1 perak, 2 gangsa)

**Pencapaian Tahun 2017 (Persatuan Badan Beruniform)**

***Peringkat Antarabangsa***

Southern International Scout Fiesta di SMK Dato' Penggawa Barat, Pontian pada 30 Julai 2017

*Daniel Haikal bin Marwan* ke Perkhemahan PBB Peringkat Kebangsaan di Kem Timah Tasoh, Perlis pada 29 Julai - 2 Ogos 2017

*Nur Umaira Fatnin bt Abd Aziz* ke Program Pengantarabangsaan TKRS Johor dan Pramuka Kota Batam, Indonesia pada 3-5 Oktober 2017

Program Pengantarabangsaan Pendidikan Khas di Kota Batam, Indonesia pada 29 - 30 November 2017

Alamat
------

Sekolah Kebangsaan (LKTP) Bukit Besar
Jalan Pendita, Felda Bukit Besar
81450, Kulai
Johor, Malaysia
Telefon : 6078978772
Fax  : 6078978772

Pautan luar
-----------

*
**Sekolah Kebangsaan Bukit Choras** atau nama ringkasnya *SK Bukit Choras* (SKBC), merupakan sebuah Sekolah Rendah yang terletak di Kampung Bukit Choras, daerah Alor Setar, Kedah. Walau bagaimanapun, sekolah ini berada di bawah Pejabat Pendidikan Daerah Pendang. Hal ini disebabkan kedudukannya yang berada berhampiran dengan daerah Pendang.

Sejarah
-------

Sekolah ini mula didirikan pada tahun 1937 di atas sebidang tanah milik salah seorang penduduk kampung. Bentuk bangunannya hanyalah sebuah bangsal yang dikenali sebagai sekolah rakyat. Sekolah ini mula ditadbir oleh Lembaga Didikan Sekolah Melayu Bukit Choras.

Pelopor penubuhan sekolah ini ialah Allahyarham Tuan Haji Jasin Bin Haji Othman (Pak Jasin) dengan dibantu oleh penduduk Kampung Bukit Choras dan Kampung Kobah. Segala perbelanjaan mendirikan bangunan, alat kelengkapan dan gaji guru-guru dibiayai oleh orang ramai. Kebetulan pada masa itu, hanya ada 2 orang guru sahaja yang bertugas beserta 50 orang murid.

Pada tahun 1946,Lembaga Didikan Sekolah Melayu Bukit Choras telah dibantu oleh Pejabat Pelajaran Kedah dengan mendirikan sebuah bangunan baru iaitu bangunan papan di atas tapak yang sedia ada menggantikan Bangsal Sekolah Rakyat. Sejak itu, pentadbiran Sekolah Melayu Bukit Choras diambil oleh Pejabat Pelajaran Kedah. Guru-guru kerajaan dihantar mengajar disini.

Demi memajukan anak-anak disini, pada tahun 1953, Pejabat Pelajaran Kedah telah membeli tanah sawah seluas 3 relung 33 jemba sebagai tambahan kepada tanah yang sedia ada menjadikan keluasannya 5 relung 433 jemba. Setahun selepas itu iaitu pada penghujung tahun 1954, Pejabat Pelajaran Kedah telah mendirikan bangunan baru dengan keluasan 20 kaki lebar dan 200 kaki panjang, sebuah rumah guru dan sebuah tandas lubang. Kemajuan sekolah ini makin bertambah.

Pada tahun 1958, 'Bangsal Sekolah Rakyat' yang banyak berjasa kepada penduduk telah dirobohkan kerana terlalu uzur. Ini menyebabkan murid-murid tidak dapat belajar kerana kelas tidak mencukupi. Ekoran daripada itu sekolah sesi petang diadakan untuk memberikan pendidikan kepada murid-murid.

Sekolah Melayu Bukit Choras semakin maju daripada 2 orang guru bertambah menjadi 15 orang guru manakala murid-murid pula bertambah daripada 50 orang kepada 360 orang. Ramai daripada mereka yang sudah terpelajar dapat melanjutkan pelajaran ke universiti awam dan swasta seluruh negara serta ke luar negara.

Pencapaian
----------

Alamat
------

Sekolah Kebangsaan Bukit Choras,
Jalan Kota Sarang Semut,
06800 Alor Setar,
Kedah Darul Aman.

Pautan luar
-----------

* SELAMAT DATANG KE SEKOLAH KEBANGSAAN BUKIT CHORAS
Bagi drama adaptasi novel ini, lihat Mr. Boss Miss Stalker.

***Mr. Boss Miss Stalker*** ialah novel 2014 oleh penulis novel Malaysia, Aesya Azahar, terbitan Kaki Novel. Ia telah diadaptasikan sebagai sebuah siri drama oleh TV3 pada 2016.

Sinopsis
--------

Sara Azreen diberikan tugasan untuk menyelidik latar belakang suspek pembunuhan Tan Sri Jalil, bernama Hariz Zhafran. Disuruh untuk memohon kerja di Mentari Angkasa Sdn Bhd, syarikat milik Hariz Zhafran membuatkan mereka berdua mula saling tertarik.

Namun, tugasan baru Sara Azreen untuk membuat Hariz Zhafran jatuh cinta kepadanya demi memudahkan siasatan meresahkan Sara Azreen apabila dia terpaksa melibatkan hati dan perasaan dalam siasatannya.

Apa yang merumitkan lagi keadaan ialah Hariz Zhafran melamarnya. Perlukah dia beritahu Hariz Zhafran perkara yang sebenar atau terus mengikut arahan Encik Hamzah untuk memerangkap Hariz Zhafran?

"Antara nyata dan mimpi...
Ada hati yang ingin kutawan...
Tapi, dalam lain dimensi...
Hatiku kau jadikan tawanan…."

Adaptasi
--------

Rencana utama: Mr. Boss Miss Stalker
Pada tahun 2016, novel ini telah diadaptasikan ke siaran TV melalui drama waktu perdana di Slot Dahlia bermula 22 April 2016 di TV3, dibintangi oleh Ashraf Muslim dan Mia Ahmad.

Rujukan
-------

1. ↑  Aesya Azahar (2014). *Mr. Boss Miss Stalker*. Kaki Novel. ISBN 9789670448756.
2. ↑  Mr. Boss Miss Stalker Goodreads. Dicapai pada 8 Februari 2018.
3. ↑  Mr. Boss Miss Stalker MyInfoTaip (21 April 2016). Dicapai pada 21 April 2016.
**Sekolah Kebangsaan Bukit Changgang** atau nama ringkasnya *SK BC*, merupakan sebuah Sekolah Kebangsaan yang terletak di Kg. Bukit Changgang,Banting, Kuala Langat.

Pada 2009, Sekolah Kebangsaan Bukit Changgang memiliki 502 pelajar lelaki dan 486 pelajar perempuan, menjadikan jumlah keseluruhan murid seramai 988 orang. Ia mempunyai seramai 58 orang guru.2009

Sekolah Kebangsaan Bukit Changgang memiliki keluasan 6.75 ekar. Ia terletak di tepi persimpangan jalan yang menghala ke Lapangan Terbang Antarabangsa Kuala Lumpur (KLIA), Sepang, Selangor, iaitu kira-kira 6 kilometer dari sekolah ini.

Sekolah ini terletak 8 km dari pekan yang terdekat, ialah Pekan Dengkil, Sepang dan 16 km dari Pekan Banting, Kuala Langat, Selangor.

Sejarah
-------

Sekolah Kebangsaan Bukit Changgang pada asalnya merupakan sebuah pondok yang diwujudkan pada tahun 1947 atas kesedaran penduduk kampung tentang pentingnya pendidikan formal.

Pondok kecil itu dikenali sebagai Sekolah Rakyat Kubang Beras.
Pada tahun 1950an ia dikenali sebagai Sekolah Umum Bukit Changgang.

Pada tahun 1960 telah dibina bangunan separuh batu dan nama sekolah turut ditukar menjadi Sekolah Kebangsaan Bukit Changgang sehinggalah ke hari ini. 

Pada 27.09.1968, bangunan sekolah telah dirasmikan oleh Encik Khir Bin Johari Menteri Pelajaran ketika itu.

Pencapaian
----------

Alamat
------

Sekolah Kebangsaan Bukit Changgang
Kg. Bukit Changgang, Banting, Kuala Langat
Selangor,  Malaysia
Telefon = 331491141
Fax = 331491141

Pautan luar
-----------

* Sekolah Kebangsaan Bukit Changgang

1. ↑
Kod Bible
**Numerologi** adalah sebarang sistem, tradisi atau kepercayaan dalam hubungan mistik atau esoterik di antara nombor dan benda hidup.

Numerologi dan ramalan numerologi secara sitem seperti isopsephy telah menjadi popular dikalangan ahli matematik terawal seperti Pythagoras, tetapi tidak lagi menjadi sebahagian daripada matematik, sebaliknya dianggap sebagai pseudomatematik oleh ilmuan modern.

Pietro Bongo, *Numerorum mysteria*, 1591
Hal ini sama sama seperti beberapa hubungan lain antara ilmu seperti, astrologi (ilmu ramalan bintang) dan astronomi (ilmu kaji bintang), dan juga alkimia dan kimia.

Numerology sering dikaitkan dengan ilmu ghaib, sebagaimana astrologi dan sebagainya. 

Istilah ini juga boleh digunapakai untuk sesiapa yang meletakan kelebihan dalam kepercayaan pada nombor, walaupun orang-orang tersebut tidak memngamalkan numerologi yang tradisional.

Rujukan
-------

1. ↑  FEMINIST NUMEROLOGY Diarkibkan 2012-12-28 di Wayback Machine oleh Prof John Webb, Science in Africa
2. ↑  Underwood Dudley (1997). *Numerology*. MAA. ISBN 0-88385-507-0.